- Hindi News
- National
- परीक्षा खत्म होने पर केंद्र में उड़ाया गुलाल हुड़दंगी छात्र पालकों के साथ थाने में तलब
परीक्षा खत्म होने पर केंद्र में उड़ाया गुलाल हुड़दंगी छात्र पालकों के साथ थाने में तलब
कांकेर| परीक्षा खत्म होने की खुशी में गुरुवार सुबह परीक्षा केंद्र परिसर में गुलाल खेलना छात्रों को महंगा पड़ गया। छात्रों की हरकतों की सूचना पुलिस को दी गई।
पुलिस के परीक्षा केंद्र पहुंचते ही छात्र भाग गए। पुलिस ने उनमें से एक को पकड़ ही लिया। उसने बाकी छात्रों के नाम बता दिए। इसके बाद पुलिस ने सभी छात्रों व उनके पालकों को थाने में तलब किया। यहां सभी को चेतावनी देकर छोड़ा गया। 2 मार्च को 10वीं बोर्ड का अंतिम पर्चा था। नरहरदेव स्कूल परीक्षा केंद्र में शामिल कुछ परीक्षार्थी पेपर देने के बाद केंद्र से बाहर आकर परिसर में हुड़दंग करते हुए गुलाल खेलने लगे। छात्रों की हरकतों को देख वहां मौजूद अन्य परीक्षार्थियों को परेशान हुई। परीक्षा ड्यूटी में तैनात होमगार्ड ने छात्रों को रोका, लेकिन वे नहीं माने। इसकी सूचना पुलिस को दी गई। स्कूल के पास ही गश्त कर रही पेट्रोलिंग पार्टी मौके पर पहुंच गई। पुलिस को आता देख हुड़दंगी छात्र भागने लगे। इनमें से एक छात्र को पुलिस ने पकड़ा और थाना लाकर पूछताछ की। उसके बताए गए नामों के आधार पर पालकों को घटना की जानकारी देकर थाना बुलाया गया।
समझाइश देने किया तलब
परीक्षा केंद्र के बाहर छात्रों के हुड़दंग करने की शिकायत मिली थी। मौके से एक छात्र को पकड़ा गया था, जिसने अन्य छात्रों के नाम बताए हैं। सभी के पालकों को तलब कर समझाइश दी गई है। यदि दोबारा छात्र हुड़दंग करते पाए गए, तो उनके खिलाफ कार्रवाई की जाएगी। आरपी सिंग, टीआई, कांकेर थाना
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva